Volfgangs Dārziņš

Volfgangs Dārziņš (dzimis  vai pēc citiem avotiem , miris ) bija latviešu komponists, pianists un mūzikas kritiķis.

Pazīstams ar folkloras pārtveri profesionālajā mūzikā, apdarinājis 200 latviešu tautas dziesmas solo balsij un klavierēm. Tautas mūzikas skaņkārtu un metrikas īpatnības ir organiski iekausējis sava laika modernajās koncertmūzikas formās.

Dzīvesgājums 
Dzimis  Rīgā komponista Emīla Dārziņa ģimenē. 
1929. gadā beidza Latvijas Konservatorijas Jāzepa Vītola kompozīcijas teorijas klasi, noslēguma aktā atskaņodams savu 1. klavierkoncertu. 1934. gadā beidza konservatorijas Nadeždas Kārkliņas klavieru klasi. 1933. gadā debitēja VIII Dziesmu svētkos, kur svētku kompozīciju konkursā ieguva četras godalgas par tautasdziesmu apdarēm korim.

Strādāja vairākos laikrakstos par mūzikas kritiķi, tai skaitā "Latvis", "Rīts", "Tēvija". Otrā pasaules kara beigās 1944. gadā devās bēgļu gaitās uz Vāciju, kur dzīvoja Eslingenē, pēc sešiem gadiem pārcēlās uz dzīvi ASV. Tur laikā no 1950. līdz 1955. gadam bija Spokanas konservatorijas pedagogs. Tāpat strādāja Vašingtonas Universitātes mūzikas skolā, diriģēja Amerikas baznīcu korus.

Miris Sietlā .

Bija precējies ar gleznotāju Annu Dārziņu.

Muzikālie darbi

Simfoniskā mūzika 
 "Latvju deju svīta" simfoniskajam orķestrim,
 9 Latviešu tautas dziesmas simfoniskajam orķestrim, 
 2 klavierkoncerti (I - 1934., II - 1939).

Vokālā mūzika 
 20 tautasdziesmu apdares jauktajam korim a cappella, 
 2 vīru kora dziesmas ("Birzēm rotāts Gaiziņš"), 
 viena tautasdziesmu apdare sieviešu korim a cappella,
 300 tautasdziesmu apdares solo balsij ar klavierēm (izdotas četrās burtnīcās A. Kalnāja apgādā Čikāgā).

Instrumentālā mūzika 
 8 Mazas svītas klavierēm, 
 "Spēlējiet, pirkstiņi" - skaņdarbi bērniem divās burtnīcās, 
 2 sonātes, Triade de preludes, Trittico barbaro, 
 Variācijas par oriģināltēmām.

Vokāli instrumentālā mūzika  
 Poēma "Daugavas viļņi" jauktam korim, baritonam un simfoniskajam orķestrim.

Raksti 
 Dārziņš V. Tautas dziesmas balsis // Latvietis. - 1965., #29. - 287. - 292. lpp.
 Dārziņš V. Latvju tautas melodiju veidi un īpatnības // Latviešu tautas dziesmas. Chansons populaires lettonnes, 11. sēj. Kopenhāgena: Imantas apgāds, 1956, 577–613 lpp.

Literatūra  
 Bērziņa V. Varbūt pienācis Volfganga Dārziņa laiks // Literatūra un Māksla. - 1986., 26. sept. - 6. lpp.
 Jeger - Freimane P. [par V. Dārziņu] // Es atgriežos pie sevis. - Bruklina, 1966., 37. - 53. lpp.
 Johansons A. [par V. Dārziņu] // Rīgas svārki mugurā. - Stokholma, 1966., - 88. - 92. lpp.
 Kašēna - Bumbiere S. J. Vītola un V. Dārziņa t. dz. krājumu salīdzīnājums. Bak. darbs. - R. , 1996. Krasinska L. [V. Dārziņa 2. klavierkoncerts] // Latviešu simfoniskā mūzika 20. gs. 20. - 30. g. , R. , 1983., 122. lpp.
 Krasinska L. [V. Dārziņa Latvju deju svīta] // Latviešu simf. mūzika 20. gs. 20. - 30. g. - R. , 1983., 46. lpp.
 Krolls O. [par V. Dārziņu] // Aiz zelta priekškara. - Čikāga, 1966., 31. - 41. lpp. , foto.
 Lesiņš K. Volfganga Dārziņa skanīgais mantojums // Latvju Mūzika, 1973., #6. - 523. - 542. lpp.
 Mikelsone A. V. Dārziņš - J. Vītola skolnieks - mūzikas kritiķis, komponists. Dipl. darbs. Zin. vad. Dz. Kļaviņš. - R. , 1984. (sk. LMA bibl.)
 Pizika A. V. Dārziņš. 1906. - 1963. Dipl. darbs. - R. , 1988. (sk. LMA bibl.).
 Poruks J. Volfgangs Dārziņš // Ciemošanās. - Stokholma, 1963., 184. - 203. lpp.
 Pundurs A. Volfgangs Dārziņš // Ārzemju latviešu komponistu kora dziesmu izlase. - R. , 1992., 142. - 143. lpp.
 Sakss I. Volfgangs Dārziņš // Kontrapunkts, #13. - 20. - 21. lpp.
 Vītoliņš J. Volfgangs Dārziņš // Latvju skaņumākslinieku portrejas. - R. , 1930., 69. lpp.
 Volfganga Dārziņa nekrologs // Latvju Mūzika, 1966., #1. - 73. lpp.
 Zariņš M. Volfgangu Dārziņu atceroties // Literatūra un Māksla. - 1986., 12. sept. - 11. lpp.
 Zemzaris I. Dziesmām rotāts Gaiziņš [Skice par V. Dārziņa ciklu "200 t. dz. "] // Literatūra un Māksla. - 1993., 12. nov. - 8. lpp.
 Zemzaris I. Volfgangs Dārziņš // Literatūra. Māksla. Mēs. - 1996., 3. /10. okt. - 4. lpp.

Atsauces

Ārējās saites 
 LMIC informācija 
 Melanholiskā valša dēls

1906. gadā dzimušie
Rīgā dzimušie
1962. gadā mirušie
Latviešu komponisti
Latvijas Mūzikas akadēmijas absolventi
Cilvēki ar nezināmu dzimšanas datumu
Trimdas latvieši